नई दिल्ली, जेएनएन। अपने विवादित बयानों से अक्सर चर्चा में रहने वाले भाजपा नेता सुब्रमण्यम स्वामी के एक ट्वीट से बवाल खड़ा हो गया है। स्वामी के ट्वीट ने भारत और मालदीव के रिश्तों में खटास पैदा कर दी है। दरअसल, 24 अगस्त को सुब्रमण्यम स्वामी ने ट्वीट कर कहा था 'अगर मालदीव में चुनाव के दौरान गड़बड़ी होती है तो भारत को उस पर हमला बोल देना चाहिए।' स्वामी के ट्वीट के बाद भारत के पुराने साथी मालदीव ने नाराजगी जाहिर की है। हालांकि स्वामी के बयान से केंद्र सरकार ने पल्ला झाड़ते हुए कहा था कि ये उनके निजी विचार है और वह किसी को कुछ कहने से नहीं रोक सकते हैं।